TRANBJERG: En 18-årig mand fra Tranbjerg anmeldte mandag aften, at han var blevet overfaldet af to mænd, som truede ham med en kniv. Derfor leder Østjyllands Politi nu efter vidner eller andre, der ved noget om overfaldet.

Den 18-årige fortalte politiet, at han havde været sammen med nogle venner på Tranbjerg Skole på Kirketorvet i Tranbjerg, da de to mænd kom til stedet. Den 18-årige var på et tidspunkt lidt væk fra sine venner, og her tog de to mænd fat i ham, truede ham med en kniv og fik ham til at udlevere sin mobiltelefon. Efter røveriet stak de af fra stedet, og da politiet kom frem, var der ingen spor efter dem.

De to mænd beskrives som:

A:





Mellemøstlig af udseende, brun hud



15-20 år



185-195 cm



Kort, sort hår



Iført sort kasket, mørk Peak Performance dunjakke og sorte Adidas joggingbukser med hvide striber på siden



Talte dansk



B





Mellemøstlig af udseende, brun hud



15-20 år



170-180 cm



Kort, sort hår



Iført tynd sort sommerjakke med hætte og hvide staferinger, mørke joggingbukser og mørke sko



Havde en foldekniv med sort/rødt greb i hånden



Talte dansk



Østjyllands Politi hører meget gerne fra vidner, der har set episoden, eller har en formodning om, hvem gerningsmændene er. Politiet kan kontaktes på telefon 114.